Περάσαμε τέλεια! Το κατάλυμα βρίσκεται στις Στενιές Άνδρου, πολύ κοντά στη Χώρα (περίπου 2 χλμ). Έχει απίστευτη θέα, στα αριστερά σου βλέπεις ένα πανέμορφο πράσινο τοπίο και το χωριό, μπροστά σου έχεις την θάλασσα και στα δεξιά έχεις στο βάθος ένα εκκλησάκι, το οποίο το βράδυ είναι φωτισμένο. Είναι πολύ ήσυχα και το βράδυ στη βεράντα απολαμβάνεις τα αστέρια. Πέρα από την Χώρα και τα αξιοθέατά της (η οποία είναι πανέμορφη) υπάρχουν και 2 κοντινές παραλίες, αν κάποιος θέλει να κολυμπήσει κοντά. Και το καλύτερο όλων: έχει μία από τις πιο όμορφες ανατολές ηλίου που έχω δει! Ο ήλιος βγαίνει κατακόκκινος μέσα από τη θάλασσα! έβαζα ξυπνητήρι το πρωί και απολάμβανα από την βεράντα με καφεδάκι αυτό το απίστευτο θέαμα! Το κατάλυμα είναι πολύ όμορφο, μεγάλο, πεντακάθαρο! Υπάρχει κουζίνα με όλα τα απαραίτητα. Χρειαζόμουν καλό ίντερνετ για επαγγελματικούς λόγους και ήταν εξαιρετικό. Υπήρχε air condition και δεν ζεσταθήκαμε ποτέ. Τα σεντόνια μοσχομύριζαν. Η Κωνσταντίνα ήταν πολύ εξυπηρετική. Το συστήνουμε ανεπιφύλακτα και μακάρι να ξαναπάμε σύντομα!